PAK vs NZ 3rd Test: पाकिस्‍तानी लेग स्पिनर यासिर शाह ने किया कमाल, 82 साल पुराना रिकॉर्ड तोड़ा  
सबसे कम टेस्‍ट में 200 टेस्‍ट विकेट पूरे किए
शाह ने 33वें टेस्‍ट में हासिल किया 200वां विकेट
ग्रिमेट ने 37वें टेस्‍ट में हासिल की थी यह उपल‍ब्धि
Meet the magician! Fastest to wickets in Test cricket. Congratulations #YasirShahpic.twitter.com/D5s9VWGYHE

गौरतलब है कि न्‍यूजीलैंड के खिलाफ दूसरे टेस्‍ट मैच के दौरान यासिर शाह  (Yasir Shah) ने एक दिन में 10 विकेट लेने के भारतीय लेग स्पिनर अनिल कुंबले के रिकॉर्ड की बराबरी की थी. उन्‍होंने न्‍यूजीलैंड के खिलाफ पहली पारी में 8 विकेट लेकर टीम को 90 रन के स्‍कोर पर ही समेट दिया था. कीवी टीम को फॉलोआन खेलना पड़ा था और उसी दिन न्‍यूजीलैंड की दूसरी पारी में यासिर ने दो विकेट लेकर एक दिन में 10 विकेट पूरे किए थे. भारत के अनिल कुंबले ने दिन में 10 विकेट लेने का रिकॉर्ड पाकिस्‍तान के खिलाफ 7 फरवरी 1999 को बनाया था. उन्‍होंने दिल्‍ली में हुए टेस्‍ट में सभी 10 विकेट लेने का कारनामा अंजाम दिया था. यह अलग बात है कि कुंबले ने जहां एक ही पारी में पूरे 10 विकेट लेने की उप‍लब्धि हासिल की थी, वहीं यासिर शाह (Yasir Shah) ने पहली पारी में 8 और दूसरी पारी में 2 विकेट लेकर दिन में 10 विकेट लेने की उपलब्धि हासिल की थी. अनिल कुंबले के अलावा इंग्‍लैंड के जिम लेकर ने ही किसी टेस्‍ट की पारी में पूरे 10 विकेट लेने का रिकॉर्ड बनाया है.